# Łéngua albaneze

Łéngua albaneze| Gjuha shqipe  |
| --- |
|   |
| Nome locaƚe | Gjuha shqipe |
|  |
| Tipo | łéngua naturałe, macrołéngua e łéngua viva  |
|  |
| Parlà in | Albania, Kosovo, Masedònia del Nord, Montenegro lingua minoritaria in Itàlia e Turchia |
| Parlanti |
| Totałe | 7,5 milioni |
| Caratarìsteghe |
| Scritura | alfabeto latin |
| Clasifegasion lenguìstega |
| łéngua umana łéngue indoeoropee Albanian (en)   |
| Statuto ofisałe |
| Lengua ofisałe in | Albania, Kosovo, Masedònia del Nord, Montenegro lingua minoritaria in Itàlia e Turchia |
| Regoƚà da | Accademia delle Scienze dell'Albania (it)   |
| Vulnerabiłità | 1 segura  |
|  |
| Còdazi |
| ISO 639-1 | sq |
| ISO 639-2 | sqi  |
| ISO 639-3 | sqi  |
| Glottolog | alba1267  |
| Linguasphere | 55-AAA-a  |
| Ethnologue | sqi  |
| ASCL | 3901  |
| IETF | sq  |
|  |
| Destribusion zeogràfega |
|  Diałeti de l'albaneze |

Ła **léngua albaneze** (en albaneze: *gjuha shqipe* o senplisemente *shqip*) ła ze na léngua indoeuropea parlà prinsipalmente inte ła penìzoła balcànega e ła ze ła léngua ofisałe de l'Albania e del Kosovo, oltre che de calche comuni inte ła Masedònia del Nord e inte el Montenegro e ła ze parlà da sirca 7,5-8 miłioni de persone. Anoverà tra łe lengue indoeuropee pì antiche soravisude, ła ze l'unica raprezentante de ło steso grupo lenguìstego e ła ze ritegnùa la unica disendente de ła léngua ilìrica, anca se cualche studiozo el ritien che ła posa derivare da ła léngua tracia.

El albaneze stàndar e leterario el ze na mistura de i do diałeti tosco e ghego, anca se el ze bazà prinsipalmente so ła variansa tosca.

## Nòme de ła léngua

I albaneze i ciama ła léngua *shqip*, che el ze on tèrmine derivà da on averbio de orìzene latina (excipere), che vołe dire "ciaro", "che se capise".

## Istòrego

El congreso de Manastir del 1908
El pì antigo scrito en léngua albaneza, ciamà orizinaramente Arbërisht o Arbnisht, de cui se ga conosensa el ze *Formula Pagëzemit*, na fòrmuła batezimałe contegnesta en un testo en latin redato inte 'l 1462 da el arsivéscovo de Durazo Pal Engjëlli (Paulus Angelus). Tutavia, za inte 'l 1332, un frate domenican de nome Brocardus el fa riferimento a l'ezistensa de na léngua albaneza.

El primo libro libro en liingua albaneze el ze stà redato inte 'l 1555 da Gjon Buzuku e el se intìtoła *Meshari*.

La major parte dei testi pì antichi atestai i ze inte variante ghega. Ciò se deve al fato che el ghego el jera parlà inter i teritori che ga subio manco la dominasion otomana.

Ocore anca dire che el insegnamento de ła léngua albaneze el ze stà proibio durante ła dominasion otomana., Tutavia, la continuità l'uzo de ła léngua ła ze stà garantia grasie a l'òpara de rełizozi.

E proprio on testo rełijozo, *E mbsuame e krështerë* ("La dotrina cristiana"), redato da Lekë Matrënga inte 'l 1592, el raprezenta el testo pì antigo inte ła variante tosca de l'albaneze de cui gavemo conosensa.

En seguito, inte 'l 1635 ze stà publegà el primo disionario latin-albaneze, a òpara de Frang Bardhi.

El insegnamento de ła léngua albaneze el ze stà proibio durante ła dominasion otomana., Tutavia, la continuità l'uzo de ła léngua ła ze stà garantia grasie a l'òpara de rełizozi.

In che l'època, ła léngua albaneze ła vigneva scrivesta in tre difarenti alfabeti, a seconda de ła rełizon: i catòłeghi i scriveva co l'alfabeto latin, i ortodosi co l'alfabeto grego e i musulmani co l'alfabeto àrabo.

Inte 'l XVII sècoło, ze stà publegà a San Giorgio, en Całabria el primo corpus leterario en albaneze de na serta estension, a òpara de Gjul Variboba.

Inte 'l 1854, el fiłòłogo Franz Bopp ga stabiłio co sertesa l'apartenensa de l'albaneze a ła fameja lenguìstega indoeuropea. Studi susesivi so ła rełasion de l'albaneze co l'indoeuropeo i ze stà fazesti da Gustav Meyer inte i ani otanta e novanta del XIX sècoło, da Holger Pedersen e da Norbert Jokl.

Inte 'l 14 novembre 1908, a Manastir (dèso Fyrom, Masedònia del Nord) ze stà ufisałizà l'adosion de l'alfabeto latin.

En sèguito inte 'l 1916-18, na comision che se ga riunia a Scùtari (Shkodër) la ga disuso sora ła nesesità de adotare na léngua leteraria unitaria e sucesivamente ze stà adotà come variansa ufisałe el diałeto parlà a Elbasan, overo un diałeto ghego meridionałe che se visinava però al diałeto tosco.

Tutavia, sto tentativa no ga vudo suseso e così, fiino al 1944, ano de ła sałida al podere del comunismo, no se podeva parlare gnancora de na léngua albaneze ùgnoła. ma sucesivamente ła variante tosca ga scumisià a èsere prevałente en àmbito pùblego (cultura e połìtega), tanto che inte 'l 1968 na conferensa tegnesta a Prishtina, en Kosovo, ga stabiłio che el albaneze stàndar gavese da èsere bazà so 'sta variansa. Ciò forse el ze stà favorio dal fato che el presidente Enver Hoxha el jera orizenario de el sud de l'Albania (area de variansa tosca).

Cualche ano dopo, inte 'l 1976 ze stà publegà da l'Università de Tirana "El Disionario de l'ortografia albaneze" (*Fjalori drejtshkrishmor i gjuhës shqipe*).

## Distribusione e diałeti

I do diałeti prinsipałi de el albaneze i ze el ghego el tosco. "Confine" convensionałe e naturałe tra i do diałeti vien considerà el fiume Shkembin: la popołasion a nord del fiume la parla ghego, mentre ła popołasion a sud del fiume ła parla tosco. La variante tosca ła ze parlà inte 'l sud de l'Albania, oltre che in Grecia, Italia e Turchia, mentre ła variante ghega ła ze parlà inte 'l nord de l'Albania, Kosovo, Masedònia del Nord e Montenegro.

Łe se cata così en area ghega alcuni sentri prinsipałi de l'Abania cofà Tirana, Durazo e Scutari.

En sete rejon de 'l sud Itałia se cata łe comunità arbëreshë, de łe minoranse de lingua albaneze, che se ga insedià in loco a partire da ła fine del XV secoło par scapare da ła dominasion otomana, soratuto dopo ła morte de l'eroe nasionałe albaneze Skanderbeg. Le pì numaroze de ste comunità le se cata a Piana degli Albanesi (provinsa de Pałermo), San Marzano de San Giuseppe (provinsa de Taranto) e Spezzano Albanese, en Całabria.

El lèsego de l'albaneze parlà inte łe comunità arbëreshë el provien da el diałeto tosco antigo e el se carateriza par la presensa de vari vocàbołi arcaisi, dezueti inte ła léngua albaneze moderna.

## Alfabeto e pronunsa

L'albaneze el dòpara l'alfabeto latin. El alfabeto albaneze stàndar el ze costituio da 36 létare e el conprende 7 vocałi e 29 consonanti

A /a/, B /b/, C /ts/, Ç /tʃ/, D /d/, Dh /ð/, E /e/, /ɛ/, Ë /ə/, F /f/, G /g/, Gj /ɟ/, H /h/, I /i/, L /l/, Ll /L/, M /m/, N /n/, Nj /ɲ/, O /o/, /ɔ/, P /p/, Q /ɕ/, / tʃ'/, R /ɾ/, Rr /r/, S /s/, Sh /ʃ/, T /t/, Th /ɵ/, U /u/, V /v/, X /dz/, Xh /ʤ/, Y /y/, Z /z/, Zh /ʒ/

In te ła variansa ghega, se cata de łe vocałi nazałi (cofà â) e łe vocałi longhe, che no ghe ze inte l'albaneze stàndar e inte ła variansa tosca.

## Gramàtega

### Caxi

Ła légua albaneze ła ze na léngua flesiva e ła conose cìncue caxi: nominativo, acuzativo, zenitivo, dativo e ablativo.

### Pronòmi personałi

I pronomi personałi (*përemrat vetorë*) en albaneze i ze i seguenti

* *unë* = "mi"
* *ti* = "ti"
* *ai* = "lu", "eło"
* *ajo* = "eła"
* *ne* = "nojaltri"
* *ju* = "vojaltri"/"Lu", "Eła" (forma de cortezia)
* *ata* = "lori"
* *ato* = "lore"

### Sostantivo

#### Determinasion del zènere

I sostantivi en albaneze i połe èsere de zènere maschiłe e feminiłe, mentre el neutro el ga un uzo limità e se trata de ajetivi sostantivà.

I sostantivi maschiłi i połe finire en consonante, *-ë* àtona, *-a* tònega (pochi), e en *-ua* (pochi). . Ghe ze dopo pochi sostantivi maschiłi che i finise en vocałe e che inte ła declinasion i ga un alargamento tematego en -r-.
I apartien al zènere maschiłe p. es.: *libër*, "libro", *qytet*, "sità", *burrë*, "omo", "mario", *djalë*, "tozo", *baba*, "pare", ecc.

I sostantivi feminiłi i połe finire en *-e* no tònega, *-ë* , en na vocałe tònega o en consonante. I ze feminiłi p. es.: *dritare*, "finestra", *lule*, "fiore", *ditë*, "jorno", *fjalë*, "paròła", *gjuhë*, "léngua", *vajzë*, "toza", *shtëpi*, "caza", *motër*, "soreła", ecc.

#### Formasion del plurałe

Par el maschiłe, el plurałe el se forma mediante ła zonta de *-e* (major parte de i sostantivi in *-t*, *-d*, *-im* e *-al*, *-an*, *-el*, *-er* e cualche sostantivo in *-ar*), *-ë* (sostantivi con asento inte l'ùtima sìlaba, specie e -ar, -or e ètnisi) o *-a* (pochi) o el połe èsere uguałe al singołare (par sostantivi derivà da verbi, che in zènere i riguardan), opure, ghe ne ze cualchedun che el zonta *-ra*.
Es. *qytet*, "sità", "sità" > plur. indet. *qytete*; *shqiptar*, "albaneze", "sità" > plur. indet. *qytete*; *libër*, "libro" > plur. indet. *libra*; *mësues*, "insegnante" > plur. indet.  *mësues*; *ujë*, "àgua" > plur. indet. *ujëra*; ecc.

Se połe anca vère la pałatałizasion de łe consonanti finałi *-g* > '-'gj*,* -k *>* -q *e* ll*/*-r *>* -j*.
Es.:* zog*, "oxeło" > plur. indet.* zogj*;* mik, "amigo" > plur. indet. *miq*; *popull*, "pòpoło" > plur. indet. *popuj*; ecc.

Dopo ghe ze anca cualche plurałe iregołare, cofà *djalë*, "tozo" > plur. indet. *djem*; *vëlla*, "fradeło" > plur. indet. *vëllezër*ecc.

I feminiłi, i forma invese el plurałe mediante ła zonta de *-a* (gran parte de i feminiłi che finise par *-ë* , co elizion de *-ë-*, cuełi che finise par *-ël* e *-ër*), opure i resta invarià (feminiłi che finise co vocałe tònega, cofà *-i*, o vocałe àtona cofà *-e* o e pochi in *-ë*).
Es.: "ditë", "jorno" > plur. indet. *ditë*, "jorni"; *vajzë*, "toza" > plur. indet. *vajza*; *motër*, "soreła" > plur. indet. *motra*(co *-i* tònega), *shtëpi* "caza" > plur. indet. *shtepi*; *lule* (co *-e* no tònega), "fior" > plur. indet. *lule*; ecc.

I ze iregołari sostantivi feminiłi cofà *grua*, "dona" > plur. indet. *gra*; *natë*, "note" > plur. indet. *net*; ecc.

### Artìcoło determinativo

El artìcolo determinativo in albaneze el se prezenta cofà un sufiso posposto al sostantivo che el concorda co zènere e nùmaro e che el varia anca a seconda de ła terminasion de łe parołe. Saria donca pì coreto parlare de forma determinà del sostantivo.

Par el maschiłe singołare, el artìcoło posposto el ze cuazi senpre *-i* che el se taca a na consonante o el sostituise na vocałe (prima declinasion), trane che par i sostantivi che i finise par *-g*, '-h  *e* -k *e par i sostantivi che i finise par vocałe* -e *e* -i *(seconda declinasion), che i forma el sostantivo determinà par mezo de la zonta de 'l sufiso* -u*.
Es. par ła prima delinasion:* libër*, "libro" (forma indeterminà) >* libri*, "el libro" (forma indeterminà);* djalë*, "tozo" (forma indeterminà) >* djali*, "el tozo" (forma indeterminà); ecc.

Es. par ła seconda delinasion:* mjek*, "mèdego" (forma indeterminà) >* mjeku*, "el mèdego" (forma indeterminà);* njeri*, "omo" (forma indeterminà) >* njeriu*, "l'omo" (forma indeterminà); ecc.*

Par el feminiłe singołare, el artìcolo posposto el ze *-a*, che el se zonta a cuełi che finise par consonante o vocałe asentà o che el sostituise la *-ë*, e *-ja*, che 'l sostituise la *-e* no tònega.
Es.: "motër" (forma indeterminà) > *motra*, "la soreła" (forma indeterminà); "motër" (forma indeterminà) > *shtëpia*, "la caza" (forma indeterminà); ditë, "jorno" (forma indeterminà) > *dita*, "el jorno" (forma indeterminà), lule, "fiore" (forma indeterminà) > *lulja*, "el fiore" (forma indeterminà), ecc.

Al plurałe, par el maschiłe, el artìcoło posposto el ze speso "-t" , trane che par i sostantivi che i ga el plurałe uguałe al singołare, che i zonta "-it", calchedun el zonta "-të" (sostantivi co l'asento so l'ultima siłaba), mentre calche sostantivo che pałatałiza ła consonante finałe el richiede prima de ła -t la vocałe de apojo -e-.
Es,: "libra", "libri" (forma indeterminà) > *librat*, "i libri" (forma determinà); *mësues*, "insegnante" (forma indeterminà) >  *mësuesit*, "i insegnanti" (forma determinà); "tregj", "marcà" (forma indeterminà) > *tregjet*, "i marcà" (forma determinà; co vocałe de apojo *-e-*); ecc.

Par feminiłi, i forma invese el plurałe mediante ła zonta de -t, trane che par i sostantivi che i finise co vocałe tònega, che i zonta "-të".
Es. "ditë", "jorni" (forma indeterminà) > *ditët*, "i jorni" (forma determinà); *lula*, "fiori" (forma indeterminà) > *lulat*, "i fiori" (forma determinà); "shtëpi", "caza" (forma indeterminà) > *shtëpitë*, "łe caze" (forma determinà); ecc.

El artìcoło determinativo posposto el ga da èsere doparà, se richiesto da ła funsion gramaticale (p. es. cuando che el ze el sojeto de na fraze) o da determinade prepozision, anca co i nomi propri de persona (se no i ze seguii da un cognome) e co i nomi de sità e de Paezi.

Es.: *në Tiranë* (indeterminà) = "a Tirana", ma *nga Tirana* (determinà) = "da Tirana" (leteralmente: "dała Tirana").

### Verbo

Come el grego, anca l'albaneze stàndar no el conose el infinito dei verbi (ghe se cata però inte ła variansa ghega): inte i vocabołari vien indicà come forma verbałe cueła de ła prima persona del prezente indicativo.

I verbi albanezi i ze sudivivizi in tre coniugasion.
Ła prima coniugasion, de cui fa parte la major parte de i verbi albanezi, ła conprende i verbi che finise par *-oj*, *-ej*, *-aj*,  *-ij*, *-yj*, *-uaj*, *-yej*. Fa parte de sta coniugasion verbi cuałi *banoj*, "abitare", *bëj*, "far", *dëgjoj*, "scoltare", *jetoj*, "vìvare", *kuptoj*, "capire", *lexoj*, "lèzere", *ndihmoj*, "judare",*punoj*, "laorare", *shkruaj*, "scrìvare", etc.

A ła seconda coniugasione i fa invese parte i verbi che i finise par consonante. Fa parte de sta coniugasion verbi cuałi *dal*, "ndar fora", *hap*, "vèrzere", *mbyll*, "sarare", *njoh*, "conòsere", *shoh*, "vèdare", ecc.

Alcuni dei verbi de sta coniugasion i ze caraterizà inte ła coniugasion del prezente indicativo da canbi vocàłeghi inte ła radize a > e, e > i e o > e.

Infine, i fa parte de ła tersa coniugasion i verbi monosiłàbeghi che i finise in vocałe. I fa parte de sta coniugasion cua verbi cuałi *di*, "savere", *ha* , "magnare", *pi* , "bèvare", ecc.

#### El verbo "èsere"

El verbo "èsere" en albaneze el ze *jam*. Al prezente indicativo el seg coniuga inte 'l modo seguente:

* *unë jam* = "mi son"
* *ti je* = "ti ti si"
* *ai është* = "lu/eło el ze"
* *ajo është*  = "eła ła ze"
* *ne jemi* = "nojaltri semo"
* *ju jeni* = "vojaltri sì(o)" o "Lu el ga", "Eła ła ze" (forma de cortezia)
* *ata janë*  = "lori i ze "
* *ato janë* = "lore le ze"

El prezente del verbo *jam* el se dòpara anca come auziliare inte ła coniugasion del pasato pròsimo dei verbi no ativi.

#### El verbo "vère"

El verbo "vère" en albaneze el ze *kam*. Al prezente indicativo el se còniuga inte 'l modo seguente:

* *unë kam* = "mi go"
* *ti ke* = "ti te ghe"
* *ai ka* = "lu/eło el ga"
* *ajo ka*  = "eła la ga"
* *ne kemi* = "nojaltri gavemo/ghemo"
* *ju keni* = "vojaltri gavì(o)"/"Lu el ga" o "Eła ła ga" (forma de cortezia)
* *ata kanë*  = "lori i ga"
* *ato kanë*  = "lore le ga"

El prezente del verbo *kam* el se dòpara anca come auziliare inte ła coniugasion del pasato pròsimo dei verbi ativi.

#### Forma negativa dei verbi

Ła forma negativa de i verbi la se otien metendo davanti al verbo la partiseła *nuk* o, inte ła léngua parlà, anca  *'s*.

### Ajetivo cuałificativo

En albaneze, l'ajetivo cuałificativo el se cata zeneralmente dopo el sostantivo.Na particołarità de l'albaneze ła ze che ła major parte dei ajetivi cuałificativi i ga da èsere presedù da un artìcoło preposto che ze *i* par el maschiłe al nominativo singołare e *e* par el feminiłe al nominativo singołare, oltre che davanti al sostantivo delinà, e *të* par el plurałe e inte łe varie declinasion.

Cualche ajetivo el zonta na *-e* al feminiłe singołare.Es.: *i keq*, "cativo", "bruto" > *e keqe*, "cativa", "bruta"; *i madh*, "grando" > *e madhe*, "granda"; ecc.

Al maschiłe plurałe i resta de sòłito invarià, mentre al feminiłe plurałe sti azetivi i zonta na *-a*. Sta forma feminiłe la ga da èsere doparà anca par i sostantivi maschiłi che al plurałe i zonta *-e* e *-ra*, che i diventa così feminiłi.

I ga forme iregołari sostantivi cofà *i madh/e madhe*, "grando/a" (m. plur: të mëdhenj; f plur.: të mëdha); i/e vogël, "picinin/a" (m. plur: të vegjël; f plur.: të vogla); ecc.

Ghe ze dopo dei ajetivi cuałificativi che no i ze presedù da l'artìcoło preposto. Se trata de etnònimi, cofà *shqiptar*, "albaneze" (che al maschiłe plurałe el diventa *shqiptarë* e al feminiłe singołare e plurałe el diventa *shqiptare*) o ajetivi cofà *interesant*, *kulturor*, ecc.

## Lèsego

### Nùmari cardinałi

I nùmari cardinałi (*numrat themelorë*) da 0 a 10 en albaneze

| 0 | *zero* |
| 1 | *një* |
| 2 | *dy* |
| 3 | *tre* |
| 4 | *katër* |
| 5 | *pesë* |
| 6 | *gjashtë* |
| 7 | *shtatë* |
| 8 | *tëntë* |
| 9 | *nëntë* |
| 10 | *dhjetë* |

### Nòmi dei mezi e de i jorni de ła stimana

I nòmi dei mezi en albaneze stàndar i ze i seguenti:

*janar", "zenaro";* shkurt*, "febraro";* mars*, "marso";* prill*, "apriłe";* maj*, "majo";* qershor*, "zugno";* korrik*, "lujo";* gusht*, "agosto";* shtator*, "setenbre";* tetor*, "otobre"; "nëntor*, "novenbre"; *dhjetor*, "disenbre"

I nòmi dei jorni de ła stimana en albaneze i se carateriza par èsre presedù da l'artìcoło preposto, tìpigo dei ajetivi "e" e i ze i seguenti:

*e hëne*, "luni"; *e martë*, "marti"; e *merkurë*, "mèrcore"; *e enjte*, "zòbia"; *e premte*, "vènere"; *e shtunë*, "sabo"; *e diel*, "domènega"

### Prèstiti da altre léngue

#### Latinismi

Inte l'albaneze se połe catare un gran nùmaro de parołe de orìzene latina. Es. "ar" (< aurum), "oro", "mik" (< "amicus"), "amigo, ecc.

#### Gresismi

Inte l'albaneze, se cati pochi prestiti dal grego antigo, ma parechi da el grego moderno.

Deriva da el grego antigo parołe cofà "lakër", "càvoło", e dal grego moderno parołe cofà "krevet" (<"krevati"), "leto", ecc.

#### Italianismi

El albaneze, el ze dopo el malteze, ła léngua che acoje el major nùmaro de italianismi: se ghe ne conta oltre 5.900. Na sincuantina de sti prèstiti i ze de orìzene vèneta.

I primi contati tra łe do lingue i risałe infati al XII sècoło e i ze dovudi ai scanbi comersałi intrategù en Albania da ła Repùblega Serenìsima. Sti contati i ze proseguii anca inte i cuatro sècołi susesivi.

I risałe a sto periodo cuà p. es. i vocàbołi *fanell* o *fanellë*, *kuvertë* (da *coverta*), *napë* (da *napa*) e *porteg* (da *pòrtego*). I deriva inoltre dal venesian i vocabòli *gotë* (da *goto*). e *karrigë*, *karrige* (da *carega*).

In sèguito, tra el XVI e el XVII sècoło, co la difusion del [[Cristianèzimo], soratuto inte łe àree dove che se parla el diałeto ghego, ze entrà a far parte de ła léngua albaneze vocàboli italiani del lèsego rełizoso cofà *abat*, *kampanë* e *predikoj*.

Inte i do sècołi susesivi, soratuto inte 'l XIX sècoło, ze entrà en albaneze vocàbołi de l'italian rełativi a l'ànbito culturałe, cofà *frazë*, *piano* o *pjanofort*, *medaje* e *teatër*, oltre che al vocàboło no più en uzo *tabaqerë" par "tabacheria".*

Numerozi i ze i termini entrà en albaneze inte 'l XX sècoło sia grasie ai contati ecònomeghi e culturało intercorsi tra Itàlia e Albania, sia par via de l'ocupasion del paeze balcànego soto el fasismo. Gavemo così en albaneze vocàbołi cofà *automobil* o *automobilë*, *banqer*, *faturë*, *fashism*, *fërnet*, *fonderi*, *frigorifer*, *infermier*, *kabinë*, *portofol*, *regjim*, *xhelatinë*, ecc.

#### Slavismi

Par via de ła visinansa co pòpołi che parla léngue slave, inte l'albaneze se połe contare sirca cuatrosento parołe de orìzene slava.

El primo studiozo che se ga dedica a 'l studio dei prestiti da łe léngue slave inte l'albaneze el ze stà inte 'l 1870 Franz Mikosisch, che el gaveva contà 319 parołe de orìzene slava. Studi sucesivi i ga però demostrà l'orìzene slava de 217 de ste parołe.

Łe ze de orìzene slava, parołe cofà *çast*, "momento", *çekan*, "marteło", *gati*, "pronto", *nevojë*, "bizogno", ecc.

#### Turchismi

En albaneze se conta sirca domiła paròłe de orìzene turca. La prezensa de turchismi inte ła léngua albaneze ła se spiega co ła dominasion otomamana de l'Albania, che ła ze durà par oltre cìncue sècołi, tra 1385 e el 1912.

Łe ze p. es. de orìzene turca paròłe cofà cofà "byrek" (na pietansa tìpega), *çadër* (tr. *çay*), "tenda da canpejo", "onbreła"*çaj* (tr. *çay*), "tè", *çorbë*, "supa", *dollap* (< tr. otoman *dolap*), "armaro"", *para* (tr. *para*), "schei", "patëllxhan " (tr. "patlıcan"), "mełansana", *pazar* (< tr. otoman *pazar* < pers. *bāzār*; tr. mod. *pazar*), "mercà", *penxhere* (tr. *pencere*; pron. /penʤɛrɛ/), "finestra", *perde* (< tr. otoman *perde* < pers. *parda*), "tenda", *reçel* (tr. *reçel*), "marmełada", *xhami* (tr. *cami*, entranbe pronunsà /ʤami/), "moschea", ecc.

#### Anglisismi

I ze de orìzene ingleze tèrmini de el lèsego moderno cofà *çarxhoj* (< *to charge*) *xhoging* (< *jogging*), ecc.

### Espresion e frazi de uzo comun en albaneze stàndar

"Te amo" in albaneze
* *Po* = "Sì"
* *Jo* = "No"
* *Urdhëro(ni)* = "prego", "di(ga)"
* *Faleminderit* = "grasie"
* *Të lutem* = "prego" (dopo "grasie"), "par piasere" (sing. inf.)
* *Ju lutem* = "prego" (dopo "grasie"), "par piasere" (plur. o sing. form.)
* *Përshëndetje!* = "Salve!"
* *Tungjatjeta! / Tung!*  = "Ciao!"
* *Mirëdita!*  = "Bonjorno" (zenerègo)
* *Mirëmëngjes!*  = "Bonjorno" (de matina)
* *Mirëmbrëma!*  = "Bòna sera!"
* *Natën e mirë!*  = "Bòna nòte!"
* *Mirupafshim!*  = "Ariverderci!"
* *Ditën e mirë!*  = "Bona jornata"
* *Mirë se erdhe!*  = "Benvegnù!", "Benvegnesto/a!" (inf.)
* *Mirë se erdhët!* / *Mirë se vini!*  = "Benvegnùi!", "Benvegnesti!" o "Benvegnù!", "Benvegnesto/a!" (form.)
* *Më fal* = "Scuza", "Scùzame" (inf.)
* *Më falni* = "Scuzème" / "El/Ła me scuza" (form.)
* *Më vjen keq* = "Me dispiaze"
* *Patjetër* = "Serto", "Sertamente"
* *Gëzohem (që u njohem)*  = "Piasere (de conoserse/de fare ła to/so conosensa)"
* *Ç'kemi?*  = "Come vała?"
* *Si je?*  = "Come steto?"
* *Si jeni?* = "Come steo?" o "Come stało/a?" (2a pers. form.)
* *Si quhesh? / Si të quajnë? / Si e ke emrin?*  = "Come te ciàmito?"
* *Si quheni? / Si të quajnë? /Si e keni emrin?*  = "Come ve ciameło?" o "Come se ciàmeło/a?" (sing. form.)
* *Quhem X / Më quajnë / E kam emrin X / Emrin im është X* = "Me ciamo X"
* *Sa vjeç(e) je?*  = "Cuanti ani gheto?"
* *Sa vjeç(e) jeni?*  = "Cuanti ani gało/a?" (sing. form.)
* *Nga je?*  = "De dove sito?"
* *Nga jeni?*  = "De dove sio?" o "De dove zeło/a?" (sing. form.)
* *(A) flet shqip/anglisht/frëngjisht/gjermanisht/spanjist/italisht?*  = "Pàrlito albaneze/ingleze/franseze/todesco/spagnoło/italian?"
* *(A) flitni shqip/anglisht/frëngjisht/gjermanisht/spanjist/italisht?*  = "Parleo albaneze/ingleze/franseze/todesco/spagnoło/italian?" o "Pàrleło/a (singl form.) albaneze/ingleze/franseze/todesco/italian?"
* *Sa eshtë ora?*  = "Che ora ze?"
* *Sa kushton?*  = "Cuanto còsteło/ła?"
* *Urime!" = "Congratułasion"*
* *Të dua* = "Te amo"
* *Gëzuar Krishtlindjet!* = "Bon Nadałe!"
* *Gëzuar Pashkët!* = "Bona Pascua!"

## Notasion

## Bibliografia

* Gjorgj Bufli - Luciano Rocchi, *A Historical-Etymological Dictionary of Turkisms in Albanian (1555-1954)*, Edizioni Università di Trieste, Trieste, 2021
* Brunilda Dashi, *Italianismi nella lingua albanese*, Edizioni Nuova Cultura, Roma, 2013
* Ema Kristo, *Langenscheidt Universal-Wörterbuch Albanisch*, Langenscheidt, Stuttgart, 2025
* Genc Lafe, *Corso di lingua albanese*, Hoepli, Milano, 2017-2021
* Anila Mayhew, *Beginner's Albanian*, Hippocrene Books, 2017
* Linda Mëniku - Héctor Campos, *Discovering Albanian 1 - Textbook*, The University of Wisconsin Press, 2011
* Francesco Solano, *Manuale di Lingua Albanese*, Cosenza, 1988
* Xhelal Ylli, *Das slavische Lehngut im Albanischen. Teil I: Lehnwörter*, Verlag Otto Sagner, München, 1997
* Isa Zymberi, *Colloquial Albanian*, Routledge, 1991

## Altri projeti

Altri progetti

* Wikimedia Commons
* Wikimedia Commons el detien imàjini o altri file so **albanezo el detien schemi gràfeghi so

## Linganbi foresti

* (EN) Eric P. Hamp, Albanian languageEnçiclopedia Britannica, Encyclopædia Britannica, Inc.
* (EN) Opere riguardanti Łéngua albanezeOpen Library, Internet Archive.
* (EN) Łéngua albanezeEthnologue: Languages of the World, Ethnologue.

|  |  |
| --- | --- |
| Controło de autorità | LCCN (EN) sh85003198 · GND (DE) 4112482-0 · BNF (FR) cb11943929m (data) · BNE (ES) XX535969 (data) · NDL (EN, JA) 00560329 |

 Portałi: * Portałe de Eoropa